דובר צה"ל מסר הבוקר (ראשון) כי במהלך הלילה, בתום פעילות מודיעינית ומבצעית משותפת של צה"ל ושב"כ, נעצר המחבל החשוד בדריסת הלוחמים אמש סמוך לכפר חיזמא. המחבל ואביו נתפסו בתום סריקות ובידוק במחסום של כוחות צה"ל במרחב, בעקבות פעילות מודיעינית של שב"כ. השניים נלקחו לחקירת כוחות הביחטון.
עוד נמסר מצה"ל כי מתחקור ראשוני של האירוע עולה כי מדובר בפיגוע דריסה, במהלכו המחבל זיהה את הלוחמים ששהו בנקודה לצד הדרך במהלך משימה מבצעית ודרס אותם. כתוצאה מפגיעת הרכב נפצעו שלושה לוחמים באורח בינוני ושני לוחמים נוספים באורח קל. הפצועים פונו לקבלת טיפול רפואי בבית חולים.
פאראמדיק מד"א דוד טרכטנברג סיפר אמש, "כשהגענו המקום היה חשוך, ראינו 4 פצועים שוכבים בצד הכביש כולם היו בהכרה מלאה, אחד מהם גבר בשנות השלושים סבל מחבלות בפנים ובגפיים, צעירה כבת 20 סבלה מחבלה בראש ובפנים ו-2 צעירים נוספים כבני 20 סבלו מחבלות בגפיים. הענקנו להם טיפול רפואי מהיר בשטח ופינינו אותם בדחיפות לבתי החולים כששניים מהם במצב בינוני ו- 2 במצב קל". בהמשך דיווח מד"א על פצוע נוסף צעיר כבן 19 במצב קל עם חבלה ביד שפונה לבית החולים.
מבית החולים הדסה הר הצופים נמסר מוקדם יותר כי לבית החולים פונה הלילה פצוע אחד כבן 30 מאירוע דריסה באזור חיזמא, מצבו קל עד בינוני, סובל מחבלת גפיים ונמצא בהכרה מלאה. משערי צדק נמסר כי לבית החולים הגיעו 3 פצועים מהאירוע בחיזמא, פצועה ופצוע במצב קל עד בינוני ופצוע נוסף במצב קל כלל הפציעות הן באזורי הגפיים, הפצועים הועברו להמשך בדיקות וטיפול.
איה יופי מעולה עכשיו נשלם (עם ישראל) אפילו את המים בשירותים של הצרכים שלו.
עונש מוות למחבלים וגירוש משפחותיהם מישראל!!!